Diari Oficial de la Generalitat Valenciana


Sumari del DOGV 1860, del 11-09-1992 (1992/825881)

RESOLUCIÓ de 10 de juliol de 1992, del Conseller d'Obres Públiques, Urbanisme i Transports, per la qual aprova definitivament la modificació puntual del Pla General Municipal d'Ordenació Urbana de Castelló de la Plana relativa al canvi de qualificació de ZU-I a ZU-M de la parcel.la situada al carrer Escultor Viciano, cantonada amb el carrer Lluís Vives (garatge Inglés),
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1860

Data del DOGV
:   11-09-1992

Secció del DOGV
:   ALTRES DISPOSICIONS

Número del document
:   1992/825881


Data del document
:   10-07-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 10 de juliol de 1992, del Conseller d'Obres Públiques, Urbanisme i Transports, per la qual aprova definitivament la modificació puntual del Pla General Municipal d'Ordenació Urbana de Castelló de la Plana relativa al canvi de qualificació de ZU-1 a ZU-M de la parcel.la situada al carrer Escultor Viciano, cantonada amb el carrer Lluís Vives (garatge Inglés).  
Vist l?expedient de modificació puntual del Pla General d'Ordenació Urbana de Castelló de la Plana relativa al canvi de qualificació de ZU-1 a ZU-M de la parcel·la situada al carrer Escultor Viciano, cantonada al carrer Lluís Vives (garatge Inglés).  
Antecedents de fet  
Primer  
L'Ajuntament de Castelló de la Plana va aprovar inicialment el projecte el 25 d'octubre de 1991, i després d'un període d'informació pública d'un mes, en què no es van presentar al·legacions, el va aprovar provisionalment el 31 de gener de 1992.  
Segon  
El projecte consta de memòria, normativa urbanística, programa d'actuació urbanística, estudi econòmico-financer, plànols d'informació i plànols de proposta. També hi ha a l?expedient un informe favorable de la Diputació Provincial de Castelló de la Plana, emès el 31 de març, de 1992.  
Tercer  
L'objecte d'aquesta modificació és el canvi de qualificació de part d'una illa que actualment està qualificada com a ZU-1 (nucli antic), que passa a qualificar-se com a dotacional, i li és d'aplicació l?Ordenança ZU-M (reserva per a dotacions obertes), que es tracta d'una reserva per a dotacions susceptibles de rebre qualsevol dotació que es considere necessària al servei de la zona corresponent de zonificació.  
La modificació afecta la parcel·la situada a la cantonada del carrer Escultor Viciano amb el carrer Lluís Vives i té una superfície de 1.017 m2.  
El canvi es justifica pel fet que la densificació del centre i la parcel·lació extremadament petita d'aquest fa aconsellable rescatar per a l?ús públic aquells immobles les condicions d'ús i propietat dels quals el fan factible.  
L'immoble afectat, segons s'indica en la memòria, actualment es dedica a garatge i té una superfície de més de 1.000 m2, en una zona de parcel·les d'una superfície mitjana de 100 m2. A més, les condicions de propietat (herència ab intestato) faciliten la consecució de l?immoble.  
Fonaments de dret  
Primer  
La tramitació és correcta, d'acord amb el que estableix l'article 40, per remissió del 49.1 de la Llei del Sòl. La documentació es considera adequada i suficient, tenint en compte l'objecte de la modificació plantejada, i el contingut s'ajusta a les determinacions que estableix l'article 12.3 per remissió de l'article 49.1 del mateix cos legal.  
Segon  
L'oposició manifestada en l?expedient per un grup de persones que diuen ser titulars de determinats drets sobre l?immoble que es requalifica no afecta la legalitat de la modificació ja que, com ha indicat el Tribunal Suprem, davant la potestat de l'administració de modificar el planejament, els drets dels propietaris no són un obstacle, fins i tot en els casos en què aquests poguessen originar dret de percebre una indemnització (sentències de 12 de maig de 1987, 4 de maig de 1990 i 21 de setembre de 1991) i és en la fase de gestió del planejament i no en la fase d'ordenació, on s'han de tractar els problemes referents a les eventuals indemnitzacions (sentència de 24 de setembre de 1991).  
Tercer  
L'immoble afectat per aquesta modificació està inclòs com a «edifici d'interès ambiental» en el pla general de Castelló vigent, per la qual cosa se li pot aplicar l'apartat número 5 de l'Ordenança PHA ( Patrimoni Històric Artístic), segons el qual s'aconsella la conservació de la façana, i és obligatòria, en tot cas, la conservació mentre no es produesca la demolició o la ruïna de l'edifici. Com que la modificació que s'examina no afecta la inclusió de l'edifici en la llista de l'Ordenança PHA s'ha d'entendre que continuarà sent d'aplicació l'apartat número 5 de l'esmentada ordenança, a més de l'Ordenança ZU-M que es proposa en aquesta modificació.  
Quart  
El municipi de Castelló de la Plana té un Pla General Municipal d'Ordenació aprovat definitivament per la Resolució del Conseller d'Obres Públiques, Urbanisme i Transports, de 17 de novembre de 1984.  
Hem de recordar que el Conseller d'Obres Públiques, Urbanisme i Transports, mitjançant una Resolució d'11 de febrer de 1992, instà l'Ajuntament de Castelló de la Plana perquè formulàs la revisió del seu Pla General Municipal d'Ordenació.  
No obstant això, i amb caràcter excepcional, atès que la modificació plantejada respon a un interès general, l'alteració del pla general que es pretén pot considerar-se com una modificació d'aquest, encara que implique canvis aïllats en la qualificació del sòl, d'acord amb l'article 154.4 del Reglament de Planejament.  
Cinquè  
La modificació compleix les determinacions establertes en la Llei del Sòl i en els reglaments que la despleguen.  
El Conseller d'Obres Públiques, Urbanisme i Transports és l'autoritat competent per a resoldre sobre l'aprovació definitiva dels plans generals - i de les seues modificacions- de municipis que siguen capitals de província o que tinguen una població superior a 50.000 habitants, d'acord amb el que estableix en l'article 35.1.c de la Llei del Sòl en relació amb l'article 3.2 del Decret 137/90, de 30 de juliol, del Consell de la Generalitat Valenciana, que aprova el Reglament dels Organs Urbanístics de la Generalitat Valenciana.  
Vistos els preceptes esmentats, la Llei del Sòl, la Llei de Procediment Administratiu i la resta de normativa aplicable, de conformitat amb l?informe emès per la Comissió Territorial d'Urbanisme de Castelló en la reunió de 19 de juny de 1992, resolc:  
Primer  
Aprovar definitivament la modificació puntual del Pla General Municipal d'Ordenació de Castelló de la Plana relativa al canvi de qualificació de ZU-1 A ZU-M de la parcel·la situada al carrer Escultor Viciano cantonada amb el carrer Lluís Vives (garatge Inglés).  
Segon  
Reiterar a l'Ajuntament de Castelló de la Plana la Resolució d'11 de febrer de 1992, del Conseller d'Obres Públiques, Urbanisme i Transports, que instava l'Ajuntament de Castelló de la Plana perquè formulàs la revisió del Pla General Municipal d'Ordenació.  
Contra aquesta resolució, que no esgota la via administrativa, es pot interposar recurs de reposició davant aquest conseller en el termini d'un mes, comptador des de l?endemà de la publicació de la resolució, abans del contenciós administratiu davant la sala contenciosa administrativa del Tribunal Superior de Justícia de la Comunitat Valenciana. Aquest últim recurs s'haurà d'interposar en el termini de dos mesos des de la publicació de la resolució del recurs de reposició, si aquesta fos expressa, o en el termini d'un any des de la data d'interposició de l?esmentat recurs de reposició, si no fos motiu de resolució; tot açò sense perjudici de la interposició de qualsevol altre recurs que s'estime procedent.  
València, 10 de juliol de 1992. - El Conseller d'Obres Públiques, Urbanisme i Transports: Eugenio Burriel de Orueta.